paragraph_text: Aleksije Komnen (grčki Ἀλέξιος Κομνηνός, latinski Alexius Comnenus) bio je bizantski princ iz dinastije Komnen; najstariji sin bizantskog cara Ivana II. Komnena i njegove supruge Irene, kćeri ugarsko-hrvatskog kralja. Rođen je 1106. u Balabisti te je postao suvladar svoga oca kad je imao 16 ili 17 godina. Bio je brat cara Manuela I. Komnena te je imao sestru blizanku, Mariju.